ddrg/super_eurlex huggingface dataset:
(2)

Lai izvairītos no nevajadzīga administratīvā sloga un vienkāršošanas labad prasība finanšu instrumenta nosaukumā iekļaut atsauci uz to, ka to atbalsta Eiropas strukturālie un investīciju (“ESI”) fondi, būtu jāatceļ. Komisijas Deleģētās regulas (ES) Nr. 480/2014 (4) 6. panta 1. punkta b) apakšpunkts paredz, ka finanšu instrumentu galasaņēmēji tomēr jāinformē par to, ka finansējums tiek nodrošināts saskaņā ar ESI fondu līdzfinansētām programmām. Tas, ka tiek atcelts pienākums norādīt finanšu instrumenta nosaukumu, tādējādi neietekmē komunikācijas un publicitātes prasības, kas jāievēro attiecībā uz galasaņēmējiem sniegto atbalstu. Īstenošanas regulas (ES) Nr. 821/2014 4. panta 4. punkts būtu attiecīgi jāgroza.
(2)

Apvienotā Karaliste 2017. gada 29. martā iesniedza paziņojumu par savu nodomu izstāties no Savienības saskaņā ar Līguma par Eiropas Savienību 50. pantu. No izstāšanās līguma spēkā stāšanās datuma vai – gadījumā, ja tāds līgums netiks noslēgts, – divus gadus pēc paziņošanas, t. i., no 2019. gada 30. marta, Apvienotajai Karalistei Līgumi vairs nebūs piemērojami, ja vien Eiropadome, vienojoties ar Apvienoto Karalisti, vienprātīgi nenolems šo termiņu pagarināt.
8.

62. lappusē I pielikuma A daļā tabulā, ieraksta “Perfluoroktānsulfonskābe un tās atvasinājumi (PFOS) C 8 F 17 SO 2 X (X = OH, metālu sāļi (O-M + ), halogenīdi, amīdi u. c. atvasinājumi, ieskaitot polimērus)” ceturtajā slejā 3. punktā:
a)

pielikuma 9. ierakstu aizstāj ar šādu: Atsauces numurs Vielas identifikācija Ierobežojumi Lietošanas noteikumu un brīdinājumu formulējums Ķīmiskais nosaukums /INN Kopīgais nosaukums sastāvdaļu glosārijā CAS numurs EK numurs Kosmētikas līdzekļa veids, ķermeņa daļas Maksimālā pieļaujamā koncentrācija gatavā maisījumā Citi a b c d e f g h i “9 Metilfenilēndiamīni, to N-aizvietotie atvasinājumi un to sāļi (1), izņemot vielas, kas šajā pielikumā iekļautas ar atsauces numuriem 9a un 9b, un vielas, kas II pielikumā iekļautas ar atsauces numuriem 364., 413., 1144., 1310., 1313. un 1507. Matu krāsošanai paredzēta viela oksidējošos matu krāsošanas līdzekļos a) Vispārējai lietošanai a) Uz etiķetes jānorāda: sajaukšanas proporcijas. “ Matu krāsvielas var izraisīt smagu alerģisku reakciju. Izlasīt un ievērot norādījumus. Šis līdzeklis nav paredzēts personām, kas jaunākas par 16 gadiem. Melnās hennas tetovējumi, kas nav permanenti, var paaugstināt alerģijas risku. Matus nekrāsot, ja: — uz sejas ir izsitumi vai galvas āda ir jutīga, kairināta vai bojāta, — pēc matu krāsošanas ir bijusi kāda reakcija, — agrāk ir bijusi reakcija uz melnās hennas tetovējumu, kas nav noturīgs. Satur fenilēndiamīnus (toluoldiamīnus). Nelietot skropstu vai uzacu krāsošanai.” b) Profesionālai lietošanai b) Uz etiķetes jānorāda: Attiecībā uz a) un b): pēc sajaukšanas oksidējošos apstākļos, matos lietotā maksimālā koncentrācija nedrīkst pārsniegt 5 %, kas aprēķināti kā brīvā bāze. sajaukšanas proporcijas. “Tikai profesionālai lietošanai. Matu krāsvielas var izraisīt smagu alerģisku reakciju. Izlasīt un ievērot norādījumus. Šis līdzeklis nav paredzēts personām, kas jaunākas par 16 gadiem. Melnās hennas tetovējumi, kas nav permanenti, var paaugstināt alerģijas risku. Matus nekrāsot, ja: — uz sejas ir izsitumi vai galvas āda ir jutīga, kairināta vai bojāta, — pēc matu krāsošanas ir bijusi kāda alerģiska reakcija, — agrāk ir bijusi reakcija uz melnās hennas tetovējumu, kas nav noturīgs. Satur fenilēndiamīnus (toluoldiamīnus). Lietot piemērotus cimdus.””;
“(1)

Vienīgi, lai atļautu vikuņas ( Vicugna vicugna ) vilnas šķiedras un tās apstrādes produktu starptautisku tirdzniecību tad, ja minētā vilna ir nocirpta dzīvām vikuņām. Šādas šķiedras apstrādes produktu tirdzniecība drīkst notikt tikai saskaņā ar turpmāk minētajiem noteikumiem: a) ikvienai fiziskai vai juridiskai personai, kas vikuņas vilnas šķiedru apstrādā auduma vai apģērba ražošanas nolūkā, ir jālūdz attiecīgo izcelsmes valsts iestāžu [izcelsmes valstis ir valstis, kurās šī suga ir sastopama, proti, Argentīna, Bolīvija, Čīle, Ekvadora un Peru] atļauja izmantot “vikuņas izcelsmes valsts” vārdisko apzīmējumu, marķējumu vai logotipu, kas apstiprināts sugas areāla valstīs, kuras parakstījušas Konvenciju par vikuņu saglabāšanu un audzēšanu; b) tirgū laistajiem audumiem vai apģērbiem jābūt marķētiem vai identificētiem saskaņā ar turpmāk minētajiem noteikumiem: i) starptautiskajā tirdzniecībā ar audumiem, kas darināti no dzīvām vikuņām nocirptas vilnas, neatkarīgi no tā, vai audums izgatavots sugas areāla valstī vai ārpus tās, ir jāizmanto vārdiskais apzīmējums, marķējums vai logotips, kas ļauj identificēt izcelsmes valsti. VICUÑA [IZCELSMES VALSTS] vārdiskajam apzīmējumam, marķējumam vai logotipam jābūt šādā veidolā: Šim vārdiskajam apzīmējumam, marķējumam vai logotipam jābūt auduma kreisajā pusē. Auduma eģes malās jābūt norādei VICUÑA [IZCELSMES VALSTS]; ii) starptautiskajā tirdzniecībā ar apģērbiem, kas darināti no dzīvām vikuņām nocirptas vilnas, neatkarīgi no tā, vai apģērbs izgatavots sugas areāla valstī vai ārpus tās, ir jāizmanto b)i) punktā norādītais vārdiskais apzīmējums, marķējums vai logotips. Šim vārdiskajam apzīmējumam, marķējumam vai logotipam jābūt uz apģērbā iestrādātas etiķetes. Ja apģērbs izgatavots ārpus izcelsmes valsts, papildus b)i) punktā minētajam vārdiskajam apzīmējumam, marķējumam vai logotipam jānorāda arī apģērba izgatavošanas valsts; c) starptautiskajā tirdzniecībā ar amatniecības darinājumiem no dzīvām vikuņām nocirptas vilnas, ja tie izgatavoti sugas areāla valstī, ir jāizmanto šāda izskata vārdiskais apzīmējums, marķējums vai logotips VICUÑA [IZCELSMES VALSTS] – ARTESANÍA: d) ja audumu vai apģērbu izgatavo no dažādās izcelsmes valstīs iegūtas dzīvām vikuņām nocirptas vilnas, jānorāda visu vilnas izcelsmes valstu vārdiskais apzīmējums, marķējums vai logotips, kā paredzēts b)i) un b)ii) punktā; e) visus pārējos īpatņus uzskata par I papildinājumā uzskaitītu sugu īpatņiem un attiecīgi regulē to tirdzniecību.”
2.2.2.

Pārtikas pārstrādē var izmantot šādus produktus un vielas: a) mikroorganismu un pārtikas fermentu preparātus, ko parasti izmanto pārtikas pārstrādē, ar noteikumu, ka pārtikas fermenti, kurus izmanto kā pārtikas piedevas, ievērojot 24. pantu, ir atļauti izmantošanai bioloģiskajā ražošanā; b) vielas un produktus, kas definēti Regulas (EK) Nr. 1334/2008 3. panta 2. punkta c) apakšpunktā un d) apakšpunkta i) punktā un kas saskaņā ar minētās regulas 15. panta 1. punkta e) apakšpunktu un 16. panta 2., 3. un 4. punktu ir marķēti kā dabiskas aromatizējošas vielas vai dabiski aromatizējoši preparāti; c) krāsvielas gaļas un olu čaumalu zīmogošanai saskaņā ar Regulas (EK) Nr. 1333/2008 17. pantu; d) dabīgas krāsvielas un dabīgus pārklājuma materiālus vārītu olu čaumalu tradicionālam dekoratīvam krāsojumam, ko paredzēts laist tirgū konkrētā gada posmā; e) dzeramo ūdeni un bioloģisku vai nebioloģisku sāli (pamatkomponenti – nātrija hlorīds vai kālija hlorīds), ko parasti izmanto pārtikas pārstrādē; f) minerālvielas (tostarp mikroelementi), vitamīni, aminoskābes un mikrouzturvielas – ar noteikumu, ka: i) to izmantošana parasta patēriņa pārtikā ir “tieša juridiska prasība”, proti, tā ir tieši prasīta Savienības tiesību aktu noteikumos vai valsts tiesību aktu noteikumos, kas ir saderīgi ar Savienības tiesību aktiem, kā rezultātā attiecīgo pārtiku vispār nevar laist tirgū kā parasta patēriņa pārtiku, ja minētās minerālvielas, vitamīni, aminoskābes vai mikrouzturvielas nav pievienotas; vai ii) attiecībā uz pārtiku, kas laista tirgū kā tāda, kurai ir konkrētas raksturīgas iezīmes vai ietekme saistībā ar veselību vai uzturu vai saistībā ar konkrētu patērētāju grupu vajadzībām: — produktos, kas minēti Eiropas Parlamenta un Padomes Regulas (ES) Nr. 609/2013 (7) 1. panta 1. punkta a) un b) apakšpunktā, – to izmantošana ir atļauta ar minēto regulu un ar aktiem, kas attiecībā uz minētajiem produktiem pieņemti uz minētās regulas 11. panta 1. punkta pamata, vai — produktos, ko regulē ar Komisijas Direktīvu 2006/125/EK (8), – to izmantošana ir atļauta ar minēto direktīvu.
(27)

Ja konfiskācijas apliecību, kas ir saistīta ar konfiskācijas rīkojumu attiecībā uz naudas summu, nosūta vairāk nekā vienai izpildes valstij, izdošanas valstij būtu jācenšas izvairīties no tā, ka tiek konfiscēts vairāk īpašuma nekā nepieciešams, un ka no rīkojuma izpildes iegūtā kopsumma pārsniedz rīkojumā norādīto maksimālo summu. Šajā sakarā izdevējiestādei cita starpā būtu konfiskācijas apliecībā jānorāda aktīvu vērtība, ja tā ir zināma, katrā izpildes valstī, lai izpildiestādes to varētu ņemt vērā, jāuztur nepieciešamie kontakti un dialogs ar izpildiestādēm par konfiscējamo īpašumu, kā arī nekavējoties jāinformē attiecīgā izpildiestāde vai izpildiestādes, ja tā uzskata, ka var pastāvēt risks, ka konfiskācijā varētu tikt pārsniegta maksimālā summa. Attiecīgā gadījumā Eurojust savas kompetences ietvaros varētu uzņemties koordinējošu lomu, lai izvairītos no pārmērīgas konfiskācijas.
(7)

Regulas (ES) Nr. 1380/2013 15. pantā minētais izkraušanas pienākums tiek ieviests katrā zvejniecībā atsevišķi. Šīs regulas aptvertajos reģionos visu to sugu zivis, kurām ir noteikti nozvejas limiti, būtu jāizkrauj no 2019. gada 1. janvāra. Regulas (ES) Nr. 1380/2013 16. panta 2. punktā ir noteikts, ka tad, kad attiecībā uz zivju krājumu tiek ieviests izkraušanas pienākums, zvejas iespējas jānosaka, ņemot vērā pāreju no tādu zvejas iespēju noteikšanas, kas atspoguļo izkrāvumus, uz tādu zvejas iespēju noteikšanu, kas atspoguļo nozvejas. Tomēr minētās regulas 15. panta 4.–7. punktā ir noteikti īpaši atbrīvojumi no izkraušanas pienākuma. Pamatojoties uz dalībvalstu sniegtajiem kopīgajiem ieteikumiem un saskaņā ar minētās regulas 15. pantu, Komisija ir pieņēmusi vairākas deleģētās regulas, ar kurām izkraušanas pienākuma īstenošanas nolūkā izveido konkrētus izmetumu plānus, kas sākotnēji piemērojami ne ilgāk kā trīs gadus un pēc tam var tikt atjaunoti uz vēl vienu trīs gadu laikposmu.
4. pants

Būtiskas izmaiņas metodikā

c)

1. Informācija, kas attiecīgi etalona vai etalonu grupas administratoram ir jāsniedz atbilstoši Regulas (ES) 2016/1011 13. panta 1. punkta c) apakšpunktā un 13. panta 2. punktā noteiktajām prasībām, ietver vismaz šādas ziņas:

2. Apsvērumi, kas administratoram ir jāsniedz atbilstoši Regulas (ES) 2016/1011 13. panta 1. punkta c) apakšpunktā noteiktajām prasībām, citstarp ietver to, vai etalona vai etalonu grupas reprezentativitāte un piemērotība atsauces statusā finanšu instrumentos un līgumos tiktu apdraudēta, ja kāda no ierosinātajām būtiskajām izmaiņām netiktu veikta.
Apavi (t. s. “dejošanas kurpes”), kas sedz pēdu, bet nesedz stilbu, augšā ar atvērtu priekšu. Apavi ir izgatavoti no viena tekstilmateriāla gabala, kas sašūts kopā zoles un kapes daļā, un tiem ir tekstilmateriāla odere. Uz zoles ir uzšūti divi ādas gabali, no kuriem viens uzšūts uz pēdas spilventiņa daļas, otrs — uz papēža daļas. Zoles tekstilmateriāla daļa priekšā ir sakrokota, lai veidotu apaļas formas purngalu. Zoles tekstilmateriāla daļa starp abiem ādas gabaliem ir sakrokota un ar apava iekšpusē piešūtu elastīgu lenti padarīta elastīga. Dejošanas laikā tā palīdz savilkt zoli no purngala līdz papēdim. Apaviem ir divi porolona gabali, kuri pārklāti ar tekstilmateriālu, kas piešūts iekšpusē virs ādas gabaliem un ir mazliet lielāks par ādas gabalu, bet mazāks par zoli, kas apavu lietošanas laikā saskaras ar zemi. Apavu atvērumu var savilkt ar elastīgu aukliņu. Apavu kapes galā ir piestiprinātas divas elastīgas lentes, ar ko nostiprināt apavus pie kājas. Laikā, kad apavus lieto (apavi ir kājās, stāvot uz zemes), to daļa, kas nesedz pēdas sānus un augšu un saskaras ar zemi, sastāv no ādas (aptuveni 33 %) un tekstilmateriāliem (aptuveni 67 %). Sk. attēlus (*1).

6405 20 99
(6)

Standarti, kas jāievēro iestādes pārvaldības un riska pārvaldības regulējumā, ir noteikti Direktīvas 2013/36/ES 74. pantā un Regulas (ES) Nr. 575/2013 321. pantā. Rezultātā AMP novērtēšanas metodikai būtu jāparedz pārbaude, ko veic kompetentās iestādes, par to, ka iestādei ir skaidra organizatoriska struktūra pārvaldībai un operacionālā riska pārvaldībai ar skaidri noteiktu, pārredzamu un konsekventu atbildības hierarhiju, ņemot vērā iestādes darbību veidu, mērogu un komplicētību, novērtējot, vai iestāde var izmantot AMP pieeju. Jo īpaši būtu jāapstiprina, ka operacionālā riska pārvaldības funkcijai ir svarīga nozīme, lai apzinātu, mērītu un novērtētu, uzraudzītu, kontrolētu un mazinātu iestādes operacionālos riskus, un ka tā ir pietiekami neatkarīga no iestādes darbības nodaļām, lai nodrošinātu, ka tās profesionālais vērtējums un ieteikumi ir neatkarīgi un objektīvi. Būtu arī jānosaka, ka augstākā vadība ir atbildīga par to, lai izstrādātu un īstenotu operacionālā riska pārvaldības un pārvaldības regulējumu, ko apstiprinājusi vadības struktūra, un ka šāds regulējums tiek konsekventi īstenots visā iestādes organizācijā. Kompetentajām iestādēm būtu jānovērtē arī, ka visu līmeņu darbiniekiem tiek sniegti atbilstoši rīki un informācija, lai visi darbinieki izprot savus pienākumus attiecībā uz operacionālā riska pārvaldību.
(178)

Kā izklāstīts 6. apsvērumā, spēkā esošie antidempinga maksājumi SRC importam no ĶTR tika paplašināti, tos papildus attiecinot uz SRC, kas nosūtītas no Marokas un Korejas Republikas, neatkarīgi no tā, vai to izcelsme ir deklarēta Marokā vai Korejas Republikā. Antidempinga maksājums, ko paredzēts saglabāt SRC izcelsmes importam no ĶTR, būtu jāturpina attiecināt uz SRC, kas nosūtītas no Marokas un Korejas Republikas, neatkarīgi no tā, vai to izcelsme ir deklarēta Marokā vai Korejas Republikā. Ražotājs eksportētājs Marokā, kas bija atbrīvots no pasākumiem, kurus paplašināja ar Regulu (EK) Nr. 1886/2004, būtu arī jāatbrīvo no pasākumiem, kuri noteikti ar šo regulu. Piecpadsmit ražotāji eksportētāji Korejas Republikā, kas bija atbrīvoti no pasākumiem, kurus paplašināja ar Īstenošanas regulu (ES) Nr. 400/2010, būtu arī jāatbrīvo no pasākumiem, kuri noteikti ar šo regulu.
(39)

Turklāt Komisijas rīcībā ir pietiekami pierādījumi, ka ražotāju eksportētāju veiktā subsidēšanas prakse rada būtisku kaitējumu Savienības ražošanas nozarei. Sūdzībā un vēlāk iesniegtajos dokumentos, kas attiecās uz reģistrācijas pieprasījumiem, pierādījumi importa apjomu liecina, ka no 2014. gada līdz izmeklēšanas periodam un pēdējos mēnešos bijis ļoti liels importa pieaugums absolūtos skaitļos un tirgus daļas izteiksmē. Konkrētāk, pieejamie pierādījumi liecina par to, ka Ķīnas ražotāju eksportētāju attiecīgā ražojuma eksporta apjoms uz Savienību ir gandrīz trīskāršojies – no 219 tūkstošiem vienību līdz 703 tūkstošiem vienību (+ 484 tūkstoši vienību) –, kā rezultātā tirgus daļa strauji palielinājās no 19,2 % līdz 33 %. Turklāt, kā norādīts 22. apsvērumā, tāda pati tendence turpinājās no 2017. gada novembra līdz 2018. gada februārim. Kopumā pierādījumi liecina, ka ievērojamais elektrisko velosipēdu importa pieaugums no ĶTR būtiski un nelabvēlīgi ietekmē Savienības ražošanas nozares stāvokli, tostarp samazina rentabilitāti. Pierādījumi par kaitējuma faktoriem, kas izklāstīti antidempinga pamatregulas 3. panta 5. punktā un antisubsidēšanas pamatregulas 8. panta 4. punktā, ietver datus sūdzībās un vēlāk iesniegtajos dokumentos, kas attiecas uz reģistrāciju.
(3)

Saskaņā ar Regulas (ES) Nr. 1380/2013 15. panta 1. punkta b) apakšpunktu Baltijas jūras zvejniecībās, kas nav iekļautas minētās regulas 15. panta 1. punkta a) apakšpunktā, izkraušanas pienākumu no 2015. gada 1. janvāra piemēro zvejniecības galvenajām sugām un no 2017. gada 1. janvāra – visām pārējām sugām, uz kurām attiecas nozvejas limiti. Dažās Baltijas jūras zvejniecībās par galveno sugu tiek uzskatīta menca. Jūras zeltpleksti gūst galvenokārt kā piezveju dažās mencas zvejniecībās. Tātad saskaņā ar Regulas (ES) Nr. 1380/2013 15. panta 1. punkta b) apakšpunktu izkraušanas pienākumu mencai piemēro no 2015. gada 1. janvāra un jūras zeltplekstei – no 2017. gada 1. janvāra.
(1)

Laikā no 2017. gada augusta līdz oktobrim Lietuvu, Latviju, Igauniju un Somijas dienvidu daļu skāra spēcīgas lietusgāzes, kuru rezultātā applūda ievērojama daļa šo dalībvalstu aramzemes. Kopējais nokrišņu daudzums no 2017. gada augusta līdz oktobrim krietni pārsniedza nokrišņu daudzuma vidējo rādītāju. Šādas neparasti spēcīgas lietusgāzes tik ilgstošā laika periodā iepriekš nav pieredzētas. Turklāt agrīns ziemas sākums ar sniegu un zemu temperatūru radīja sējai īpaši nelabvēlīgus apstākļus. Līdz ar to nebija iespējams veikt ievērojamu daļu no tobrīd notiekošās un vēl gaidāmās ziemāju sējas 2018./2019. tirdzniecības gada ražai.
(1)

Konkrētu zvejas produktu piegāde Savienībā patlaban ir atkarīga no importa no trešām valstīm. Cenšoties apmierināt zvejas produktu patēriņu, Savienība pēdējā 21 gadā ir kļuvusi arvien atkarīgāka no importa. Lai neapdraudētu zvejas produktu ražošanu Savienībā un nodrošinātu pietiekamu piegādi Savienības apstrādes nozarei, atbilstīgā apmērā noteiktu tarifa kvotu robežās būtu jāsamazina vai jāaptur ievedmuitas nodokļu piemērošana vairākiem zvejas produktiem. Lai nodrošinātu vienlīdzīgus konkurences apstākļus Savienības ražotājiem, būtu jāņem vērā atsevišķu zvejas produktu ietekmējamība Savienības tirgū.
(5)

Šajā regulā iekļautā darbīgā viela neietilpst Īstenošanas lēmuma C(2016) 6104 prioritārajās kategorijās, tāpēc apstiprinājuma periods būtu jāpagarina par diviem gadiem, ņemot vērā to, kad beidzas pašreizējais termiņš, to, ka saskaņā ar Īstenošanas regulas (ES) Nr. 844/2012 6. panta 3. punktu papildu dokumentācija par jebkuru darbīgo vielu jāiesniedz ne vēlāk kā 30 mēnešus pirms apstiprinājuma termiņa beigām, un to, ka līdzsvaroti jāsadala pienākumi un darbs starp dalībvalstīm, kas darbojas kā ziņotājas un otrās ziņotājas, un novērtēšanai un lemšanai pieejamie vajadzīgie resursi. Tāpēc ir lietderīgi darbīgās vielas bispiribaka apstiprinājuma periodu pagarināt par diviem gadiem.
(6)

Ņemot vērā to, ka no pieteikumu iesniedzējiem neatkarīgu iemeslu dēļ šo darbīgo vielu novērtēšana ir aizkavējusies, to apstiprinājuma periodi, visdrīzāk, beigsies, pirms tiks pieņemts lēmums par to atjaunošanu. Tāpēc minētie apstiprinājuma periodi būtu jāpagarina.
B

Nogulas, kurām ir augsts organisko vielu saturs un kuras veidojas saldūdenstilpēs skābekļa deficīta apstākļos (piemēram, sapropelis)
Ņemot vērā ar šo regulu ieviestās izmaiņas Savienības tiesiskajā regulējumā, ar ko reglamentē jo īpaši bezpilota gaisa kuģus, būtu jāgroza Direktīva 2014/30/ES un 2014/53/ES. Jo īpaši būtu jānodrošina, ka attiecībā uz gaisa kuģiem, kas nav bezpilota gaisa kuģi, kā arī dzinējiem, propelleriem, daļām un neuzstādītām ierīcēm, kuri saistīti ar gaisa kuģiem, kas nav bezpilota gaisa kuģi, jebkāds šāds aviācijas aprīkojums arī turpmāk ir izslēgts no minēto direktīvu darbības jomas. Arī bezpilota gaisa kuģiem un to dzinējiem, propelleriem, daļām un neuzstādītām ierīcēm vajadzētu būt izslēgtiem no minēto direktīvu darbības jomas, bet tikai no brīža, kad – un ciktāl – bezpilota gaisa kuģu un to dzinēju, propelleru, daļu un neuzstādītu ierīču konstrukciju ir sertificējusi Aģentūra saskaņā ar šo regulu, ņemot vērā, ka saskaņā ar šo regulu uz tiem konkrētajā gadījumā attiecas pamatprasības saistībā ar elektromagnētisko savietojamību un radiofrekvenču spektru un ka atbilstība minētajām prasībām ir jāizvērtē un jānodrošina šajā regulā paredzēto sertifikācijas, uzraudzības un izpildes noteikumu ietvaros. Tomēr jebkāda šāda aviācijas aprīkojuma izslēgšanai no Direktīvas 2014/30/ES un 2014/53/ES darbības jomas būtu jāattiecas vienīgi uz tādu aviācijas aprīkojumu, kas ietilpst šīs regulas darbības jomā un kas ir paredzēts vienīgi izmantošanai gaisā aizsargātās aeronavigācijas frekvencēs. Līdz ar to bezpilota gaisa kuģu tālvadības ierīces, kā arī aprīkojums, kas paredzēts ne tikai izmantošanai gaisā, bet arī noteiktiem citādas izmantošanas veidiem, nav izslēgti no Direktīvu 2014/30/ES un 2014/53/ES darbības jomas, un tātad uz tiem var attiecināt gan šīs regulas, gan minēto direktīvu noteikumus.
Nav atļauts apzināti: i) sniegt būtisku atbalstu, tostarp sekmēt nozīmīgus finanšu darījumus, vai preču un pakalpojumu piegādi konkrētām personām vai to uzdevumā, ja to darbības joma ir ostas, enerģētikas, jūras vai kuģubūves nozare Irānā, vai jebkurai Irānas personai, kas ir īpaši apzīmētu vai bloķētu personu sarakstā; ii) veikt tirdzniecību ar Irānu ar būtiski izmantotajām precēm un pakalpojumiem saistībā ar enerģētikas, kuģniecības un kuģubūves nozarēm Irānā; iii) iegādāties no Irānas naftu un naftas produktus un veikt ar tiem saistītus finanšu darījumus konkrētos apstākļos; iv) veikt vai sekmēt tirdzniecības darījumu ar dabīgās gāzes piegādi uz Irānu un no tās (attiecas uz ārvalstu finanšu iestādēm); v) veikt tirdzniecību ar Irānu ar dārgmetāliem, grafītu, neapstrādātiem metāliem vai metālu pusfabrikātiem, vai programmatūru, ko var izmantot konkrētās nozarēs, vai vai ja darījumos iesaistītas konkrētas personas; ne arī veicināt nozīmīgus finanšu darījumus saistībā ar šādu tirdzniecību; vi) sniegt apdrošināšanas pakalpojumus, apdrošināšanu un pārapdrošināšanu saistībā ar īpašām darbībām, tostarp, bet ne tikai, kas minētas i) un ii) apakšpunktā, vai ar īpašām personu kategorijām. Ir piemērojami daži izņēmumi atkarībā no darījuma rakstura un piemērotās uzticamības pārbaudes.
4)

pantā iekļauj šādu 3.a un 3.b punktu: “3.a. Pārbaudot to, vai pieteikuma iesniedzējam ir 1. punkta e) apakšpunktā, 2. punkta f) apakšpunktā un 3. punkta k) apakšpunktā prasītais pietiekami labais finansiālais stāvoklis, lai piešķirtu atļauju izmantot vispārējo galvojumu ar samazinātu summu vai atbrīvojumu no galvojuma, muitas dienesti ņem vērā pieteikuma iesniedzēja iespējas pildīt savas saistības attiecībā uz muitas parādu un citu maksājumu, kas var rasties un ko nesedz minētais galvojums, samaksu. Ja tam ir pamatojums, muitas dienesti var ņemt vērā minēto muitas parādu un citu maksājumu rašanās risku, ņemot vērā pieteikuma iesniedzēja ar muitu saistītās darījumdarbības veidu un apjomu un preču veidu, kam ir nepieciešams galvojums. 3.b. Ja nosacījums par pietiekami labu finansiālo stāvokli jau ir izvērtēts saistībā ar Kodeksa 39. panta c) punktā minētā kritērija piemērošanu, muitas dienesti pārbauda vienīgi to, vai pieteikuma iesniedzēja finansiālais stāvoklis ir pietiekams, lai piešķirtu atļauju izmantot vispārējo galvojumu ar samazinātu summu vai atbrīvojumu no galvojuma.”;
2)

II pielikumu groza šādi: a) pielikuma 4.4.2. punktu aizstāj ar šādu: “4.4.2. Degviela Testēšanā izmantotā degviela ir tirgus degviela, uz ko attiecas Direktīva 98/70/EK un attiecīgie Eiropas Standartizācijas komitejas (CEN) standarti, vai etalondegviela atbilstoši šīs regulas IX pielikumam.”; b) iekļauj šādu 4.4.2.2. punktu: “4.4.2.2. Ņem degvielas paraugus.”; c) pielikuma 4.5.3. punktu aizstāj ar šādu: “4.5.3. N 3 kategorijas transportlīdzekļiem brauciens sastāv no aptuveni 30 % braukšanas pilsētā, 25 % braukšanas ārpus pilsētas un 45 % braukšanas pa automaģistrāli.”; d) pielikuma 4.6.5. punktu aizstāj ar šādu: “4.6.5. Testa ilgums ir pietiekams, lai attiecīgi veiktu darbu, kas četras līdz astoņas reizes pārsniedz WHTC laikā veikto darbu, vai lai radītu četras līdz astoņas reizes lielāku CO 2 atsauces masu (kg/ciklā) nekā WHTC .”; e) 1. papildinājumu groza šādi: i) pievieno šādu 4.2.1.1. punktu: “4.2.1.1. Deklarētās tirgus degvielas īpatnējās emisijas aprēķins Ja atbilstoši šim pielikumam ir veikts tests ar tirgus degvielu, kas deklarēta I pielikuma 4. papildinājuma 1. daļas 3.2.2.2.1. punktā, katram intervālam un katram piesārņotājam aprēķina īpatnējo emisiju e gas (mg/kWh), reizinot nekoriģēto īpatnējo emisiju ar jaudas korekcijas koeficientu, kas noteikts atbilstoši I pielikuma 1.1.2. punkta a1) apakšpunktam.”; ii) 4.2.2.2.2. punktu aizstāj ar šādu: “4.2.2.2.2. Testu uzskata par nederīgu, ja derīgo intervālu procentuālais īpatsvars ir mazāks par 50 % vai ja pēc tam, kad piemērots 90. procentiles noteikums, vairs nav derīgu intervālu attiecībā uz slāpekļa oksīdiem (NO x ) braukšanai tikai pilsētā.”; f) pielikuma 4. papildinājumam pievieno šādu 2.1.1. punktu: “2.1.1. Ja testam izmanto tirgus degvielu, kas deklarēta I pielikuma 4. papildinājuma 1. daļas 3.2.2.2.1. punktā, ECU griezes momenta signālu dala ar korekcijas koeficientu un tad veic pārbaudi ar maksimālā griezes momenta atskaites līkni, kas iegūta ar tirgus degvielu.”